**2018ko Ekintza Humanitarioaren Deialdia**

**Finantzaketa iraunkorreko linea: ekintza humanitariorako eta larrialdietarako laguntzak**

**(PRE-LL y PRE-EH)**

**Laburpena**

Deialdiaren betekizunak egiaztatzeko, formularioaren honako informazio hau bete eta/edo honako dokumentazio hau aurkeztu behar da:

**Erakundeak**

* **Erakunde eskatzaileak**

Eskakizunak**:**

* Eskaera sinatzen duen pertsonak ordezkatzeko ahalordea izatea.

Pertsona fisiko batek sinatutako eskaera elektronikoaren kasuan (ordezkarien erregistroan inskribatuta egon ezean edota aurretik GLEAri eman izan ezean), legezko ordezkaritzaren egiaztagiriaren kopia sinplea aurkeztu behar da, ereduaren\* arabera.

* Behar bezala eratuta eta erregistratuta egotea, eskaera aurkezteko eguna baino bi urte lehenago (7a. art.).

Osatu informazioa eskaeran. GLEAk ofizioz egiaztatuko ditu datuak.

* Estatutuen helburua: herrialde pobretuak garatzeko eta/edo hondamendiek eragindako pertsonei laguntzeko ekintzak gauzatzea (7b. art.).

Osatu informazioa eskaeran.

* Irabazteko asmorik ez edukitzea (7c. art.).

GLEAk ofizioz egiaztatuko ditu datuak.

* EAEn egoitza nagusia edo ordezkaritza iraunkorra edukitzea (7d. art.).

Osatu informazioa eskaeran.

* Diru-laguntza lortzeko ezgaitzen duen zigor penalik edo administratiborik ez edukitzea (7e. art.).

Osatu informazioa eskaeran.

* Zerga-betebeharretan eta Gizarte Segurantzarekikoetan eguneraturik egotea (7f. art).

Osatu informazioa eskaeran. GLEAk ofizioz egiaztatuko ditu datuak.

* Partzuergoa bada: entitate bakoitzak adierazitako baldintzak bete beharko ditu, egoitza edo delegazioa Euskadin edukitzearena salbu. Betekizun hori, entitate batek bakarrik betetzen badu, nahikoa izango da. Horretaz gain, hitzarmen bat aurkeztuko dute (8. art.).

Osatu informazioa eskaeran, eta erantsi hitzarmena, ereduaren\* arabera.

* **Tokiko entitatea**

Eskakizunak:

* Behar bezala eratuta eta erregistratuta egotea, eskaera aurkezten den egunaren baino urtebete lehenagotik gutxienez (10a. art.) herrialdeko zirkunstantzien ondorioz juridikoki edo politikoki ezinezkoa denean salbu.

Osatu informazioa eskaeran. GLEAk ofizioz egiaztatuko ditu datuak. OHARRA: Lehengo aldia ba GLEAko deialdietara aurkezten direla eta errolda gazteleraz ala euskaraz ez badago, dokumentuaren hitzez-hitzezko itzulpena aurkeztu beharko da.

* Diru-laguntza lortzeko ezgaitzen duen zigor penalik edo administratiborik ez edukitzea (10b. art.)

Osatu informazioa eskaeran.

* Zerga-betebeharretan eta Gizarte Segurantzarekikoetan eguneraturik egotea (10c. art.).

Osatu informazioa eskaeran.

* Partzuergoa bada: entitate bakoitzak aurreko artikuluan adierazten diren baldintzak bete beharko ditu. Horretaz gain, hitzarmen bat aurkeztuko dute (11. art.).

Osatu informazioa eskaeran, eta erantsi hitzarmena, ereduaren\* arabera.

**Proiektuek bete beharreko baldintzak**

* Dagokion aurrekontu-ekiltaldiaren barnean hastea (9a. art.).

Osatu informazioa eskaeran.

* Tokiko entitate baten bitartez egitea (9b. art.).

Osatu informazioa eskaeran.

* Gehieneko iraupena (9c. art.):

1. Larrialdietarako laguntzak: 6 hilabete (beste 6 hilabete luza daitezke).
2. Ekintza humanitarioak: 12 hilabete (beste 12 hilabete luza daitezke).

Osatu informazioa eskaeran.

* Diru-laguntza: 200.000 € gehienez (9d. art.). Ekintza humanitarioa bada, gutxienez %20ko baterako finantzaketa beharrezkoa izango da (Larrialdietarako laguntzetan ez da beharrezkoa) (35.1. art.).

Osatu informazioa eskaeran eta aurrekontuan, ereduaren\* arabera.

* Printzipio humanitarioak errespetatzea (9e. art. eta 12e. art.).

Osatu informazioa proposamen teknikoan, ereduaren\* arabera.

* Izaera soziokulturala behar beste kontuan hartzea (9k. art.).

Osatu informazioa proposamen teknikoan, ereduaren\* arabera.

* Tokiko gaitasunak indartzea (9k. art.).

Osatu informazioa proposamen teknikoan, ereduaren\* arabera.

* Koherentzia eta egokitasuna: hondamendiek eragindako pertsonei bizitza salbatzera, haien sufrimendua arintzera eta giza eskubideak babestera zuzendutako ekintzak izatea (12a. art. eta 12b. art.).

Osatu informazioa proposamen teknikoan, ereduaren\* arabera.

* Adierazle kuantitatiboak-kualitatiboak izatea (12c. art.).

Osatu informazioa proposamen teknikoan, ereduaren\* arabera.

* Genero ikuspegia (12d. art.).

Osatu informazioa proposamen teknikoan, ereduaren\* arabera.

* Giza Eskubideak babestea (12f. art.).

Osatu informazioa proposamen teknikoan, ereduaren\* arabera.

* Ingurumenean kalterik ez eragiteko neurriak hartzea (9l. eta 12g. art.).

Osatu informazioa proposamen teknikoan, ereduaren\* arabera.

* Aurrekontu-eskakizunak betetzeko egiaztagiriak:

1. Pro forma fakturak (37. art.) eta balorizazioen egiaztatzeko dokumentuak (40. art.).
2. Atzerriratutako langileei buruzko azalpen memoria (34.5. art.).
3. Ordainagirien erabileraren azalpen memoria (38. art.).

Erantsi informazioa bidezko eranskinetan (pro forma fakturei eta balorizazioei buruzko eranskina, atzerrian diren langileen memoriari buruzko eranskina, ordainagirien erabileraren memoriari buruzko eranskina).

\* Ereduak honako webgune hauetan daude: <https://euskadi.eus> eta www.elankidetza.euskadi.eus

Eskatutako dokumentuekin batera, eta eranskinetan barneratu direnez gain, bidezkotzat hartzen den dokumentazio guztia aurkez daiteke balioets dadin, honela ordenatuta:

* Erakunde eskatzaileari buruzko eranskinak. Erakunde eskatzaileari buruzko dokumentazioa txertatu behar da atal honetan (plan estrategikoa, genero-berdintasunaren aldeko plana, ekintza humanitarioko plan estrategikoa/egiteko konpromisoa). **BERRIA: gehienez 5 dokumentu erakunde bakoitzeko.**
* Tokiko erakundeari buruzko eranskinak. Tokiko erakundeari buruzko dokumentazioa txertatu behar da atal honetan (plan estrategikoa, genero-berdintasunaren aldeko plana/polika). **BERRIA: gehienez 5 dokumentu erakunde bakoitzeko.**
* Aurrekariei, testuinguruari eta justifikazioari buruzko eranskinak. Aurrekariei, testuinguruari eta justifikazioari buruzko dokumentazioa txertatu behar da atal honetan (diagnostikoak, ahulezien eta ahalmenen azterketak, planak, estrategiak, mapak…). **BERRIA: gehienez 5 dokumentu.**
* Matrizeari eta kronogramari buruzko eranskinak. **BERRIA: gehienez 2 dokumentu.**
* Bideragarritasunari eta jasangarritasunari buruzko eranskinak. Bideragarritasun teknikoa eta erakunde-arlokoa egiaztatzen duen dokumentazioa txertatu behar da atal honetan (CVa, kontratazioei, materialei eta metodologiei buruzko erreferentzia-terminoak, azterlanak, azterketak, planoak, segurtasun-protokoloak, lizentziak, abalak, koordinazio-mekanismoak eta abar). **BERRIA: gehienez 20 dokumentu.**

**Eskatutako dokumentazioaren inguruko berritasunak**

* Erakunde eskatzailearen estatutuak. Ez da kopiarik behar.

Eskaeraren “Erantzukizunpeko adierazpenak” atalean, bere estatutuek herrialde pobreak garatzera eta/edo hondamendiek kaltetutako pertsonei laguntzera bideratutako ekintzak egiteko aukera jasotzen dutela adierazi du erakunde eskatzaileak *finantzaketa-ildo iraunkorrean; esparru-estrategien ildoan* adierazi duenez, berriz, bere estatutuek espresuki jasotzen dute herrialde pobreak garatzera, krisi humanitarioek kaltetutako pertsonei laguntzera edo horiek babestera eta/edo Nazioarteko Zuzenbide Humanitarioa defendatzera bideratutako ekintzak egiteko aukera.

* Legezko ordezkaritzaren egiaztapena. Honako kasu hauetan ez da kopiarik behar:
  + Erakunde eskatzailearen txartelarekin elektronikoki sinatutako eskaerak.
  + Erakundea ordezkatzen duen pertsonaren txartel pertsonalarekin elektronikoki sinatutako eskaerak, legezko ordezkaria Eusko Jaurlaritzaren ordezkarien erregistroan inskribatuta badago edo GLEAri ordezkaritza-ahalordearen kopia aurkeztu badio.
* EAEko bidezko erregistroan egindako inskripzioa. Ez da kopiarik behar.

Eskaeraren “Erantzukizunpeko adierazpenak” atalean, erakunde eskatzaileak erroldan edo erregistroan inskribatu izana egiaztatzen du, eta dagokion koadroan jasota dago (herrialdea, zenbakia eta data). GLEAk datuak egiaztatuko ditu, eta, zalantzarik izanez gero, inskripzioaren kopia sinplea eskatu ahal izango du.

* Erakunde eskatzailearen identifikazio fiskaleko zenbakiaren (IFZ) txartela. Ez da kopiarik behar.

GLEAk ofizioz egiaztatuko ditu datuak.

* Tokiko erakundearen estatutuak. Ez da kopiarik behar.
* Tokiko erakundea ordezkatzen duen pertsonaren ahalordea. Ez da kopiarik behar.
* Tokiko erakundeak bidezko erregistroan egindako inskripzioa. Ez da kopiarik behar.

Eskaeraren “Erantzukizunpeko adierazpenak” atalean, erakunde eskatzaileak tokiko erakundea erroldan edo erregistroan inskribatu izana egiaztatzen du, eta dagokion koadroan jasota dago (herrialdea, zenbakia eta data). GLEAk datuak egiaztatuko ditu, eta, zalantzarik izanez gero, inskripzioaren kopia sinplea eskatu ahal izango du. OHARRA: Lehengo aldia ba GLEAko deialdietara aurkezten direla eta errolda gazteleraz ala euskaraz ez badago, dokumentuaren hitzez-hitzezko itzulpena aurkeztu beharko da. Herrialdeko zirkunstantzien ondoriozko ezintasun juridiko edo politikoaren kasuan, koadroaren eremu guztietan “Ez da bidezkoa” adieraziko da, eta tokiko erakundearen esperientzia eta jarduera bermatuko duen informazioa erantsiko da (tokiko erakundeari buruzko eranskinean).

* Genero-berdintasunaren aldeko Plan Estrategikoa. Ez da kopiarik behar.

Ez da betekizuna, baina erantsi beharra dago, balioesteko. *Erakunde eskatzaileari buruzko Eranskinean* erantsi.

* Erakunde eskatzailearen EAEko ordezkaritza iraunkorrari buruzko memoria. Ez da memoriarik behar.

Formularioan, EAEko ordezkaritza iraunkorrari buruzko informazioa eskatzen da, erakunde eskatzaileak EAEn egitura esanguratsua eta sozietate-oinarria dituela eta 31/2008 Dekretuaren 7.d) artikuluan aurreikusitakoa betetzen duela egiaztatzeko.

* Erakunde eskatzaileak tokian bertan duen ordezkaritzari buruzko memoria. Ez da memoriarik behar.

Formularioan, erakundeak tokian bertan duen ordezkaritzaren zereginari buruzko informazioa eskatzen da, 9.b) eta 23.a) artikuluetan aurreikusi bezala proiektua toki-erakunde baten bitartez egiten dela egiaztatzeko.

* Proiektuaren kokapena zehazten duen mapa. Ez da kopiarik behar.

Ez da betekizun bat, baina GLEAk dokumentazio osagarri gisa eska dezake. *Aurrekariak, testuingurua eta justifikazioari buruzko eranskinetan* erantsi.

* Proiektuaren Plangintza Matrizea. Ez da kopiarik behar.

Ez da betekizun bat, baina GLEAk dokumentazio osagarri gisa eska dezake. *Matrizea, kronograma Eranskinetan* erantsi.

OHARRA: Prozesuaren edozein unetan, GLEAk ofizioz jatorrizko dokumentazioa eskatu ahal izango du diru-laguntza emateko. Hortaz, eskuragarri egon beharko du erakunde eskatzailearen artxiboetan.

**Aurrekontuko zuzkidura**

2.400.000 €

**Aplikatu beharreko araudia**

EBAZPENA, 2018eko apirilaren 10koa, Giza Eskubide, Bizikidetza eta Lankidetzaren idazkari nagusiarena, 2018an garapenerako lankidetzaren kontura gauzatuko diren ekintza humanitarioetarako laguntzak emateko deialdia egiteko (apirilak 11ko EHAA, 69. zenbakia).

31/2008 DEKRETUA, otsailaren 19koa, Garapenerako Lankidetzaren kargurako ekintza humanitarioentzako laguntzak arautzen dituena (otsailak 27ko EHAA, 41 zenbakia).